tartuNLP/wikipedia-smugri-20251201 huggingface dataset:
Aigueperse (Puy-de-Dôme)

Aigueperse on vald ("commune") Prantsusmaal Puy-de-Dôme'i departemangus Riomi ringkonnas, Aigueperse'i kantoni halduskeskus.
Valla pindala on 10,5 km² ja elanike arv 2500 (1999).
Maksimaalne kõrgus üle merepinna on 356 meetrit. 
Haldus.
Linnapea on Gilbert Petitalot (ametiaeg 2001–2008).
983

983. aasta
Sajandid: 9. sajand - 10. sajand - 11. sajand
Aastakümned: 930. aastad 940. aastad 950. aastad 960. aastad 970. aastad - 980. aastad - 990. aastad 1000. aastad 1010. aastad 1020. aastad 1030. aastad
Aastad: 978 979 980 981 982 - 983 - 984 985 986 987 988
Sündmused.
Erik Punane jõudis Gröönimaale.
Perm

Perm (vene keeles "Пермь") on linn Venemaal, Uuralite eelmäestikus, Kama jõe ääres, Permi krai keskus. Linnas on palju rasketööstuse ettevõtteid ja Kama HEJ.
Ajalugu.
Linn asutati 1781 Brjuhhanovo küla kohale. Aastatel 1940–1957 kandis nime Molotov. 1916 avati Permi Riiklik Ülikool.
14. septembril 2008 kukkus Permis maandumisel alla lennufirma Aeroflot tütarettevõttele Aeroflot-Nord kuulunud reisilennuk Boeing 737-500, mis oli teel Moskvast Permi. Lennuki pardal viibis 88 inimest, kes kõik hukkusid. 
5. detsembril 2009 toimus ööklubis "Lombakas hobune" tulekahju, mille tagajärjel hukkus koha peal üle 100 inimese, koos hiljem haiglates surnutega ulatus ohvrite arv 156-ni.
Rahvastik.
Permi elanike arvu arengut kajastab allolev tabel:
Aastal 1979 sai Permist Venemaa üheksas miljonilinn, kuid 2003. aastal langes elanike arv taas alla miljoni peamiselt negatiivse loomuliku iibe tõttu (2002. aastal –4,8‰; 2006. aastal –3,7‰, 2007. aastal –3,1‰). 88,6% elanikest on venelased, 4,3% tatarlased.
Linn jaguneb halduslikult 7 linnaosaks (rajooniks) ja Novõje Ljadõ aleviks.
Sport.
Permis tegutsevad jalgpalliklubi Permi Amkar ja korvpalliklubi Ural Great.
Teokraatia

Teokraatia (kreeka keeles θεοκρατία "theokratia" &lt; θεός "theos" 'jumal' + κρατεῖν "kratein" 'valitsema') on valitsusvorm, mille puhul valitsejat peetakse kas jumalaks või jumala asemikuks maa peal. 
Teokraatia puhul on valitsusel (riigil) religioosne legitiimsus, sest riik on üles ehitatud ja toimib vastavalt jumalikule tahtele. Religioon annab kuninga või poliitilise eliidi võimule religioosse legitiimsuse.
Tänapäeval on teokraatia kehtiv riigivalitsemise vorm ainult Vatikanis, mida juhib paavst. Varem on teokraatia olnud näiteks Tiibetis 17. sajandist kuni 1959. aastani.
Islam ja teokraatia.
Muslimite religioonikäsitlusse kuulub palju sellist, mida kristlane peab ilmaliku elu valdkonda kuuluvaks. Islam ei tunnista ilmaliku ja vaimuliku lahutamist. Muhamedi rajatud ühiskond oli juba teatud määral teokraatia. Muhamedil polnud vaja vaeva näha valitsejate soosingu võitmiseks, nii nagu kristlased seda esimeste sajandite jooksul Rooma riigis tegema pidid. Muhamed võitis vastupanu osutavad hõimud küllalt kiiresti, pealegi oli riiklik korraldus tollal Araabia poolsaarel nõrgalt arenenud. Muhamedi järel kujunes kalifaat teokraatiaks. Kaliif valvas usujuhtide imaamide abiga koraani käskude täitmist ning ilmalikku võimu teostas sultan. Paljudes islamimaades taotleb ilmaliku võimu kandja ka kõrgeimat vaimulikku autoriteeti.
Tänapäeva ühiskonnas toetavad sunniidid valitsevat ühiskondlikku süsteemi, šiiidid on aga tunduvalt radikaalsemad nii sise- kui ka välispoliitikas.
Egiptus.
Egiptuses sai 1956. aastal presidendiks Gamal Abdel Nasser, kes moodustas 1958. aastal Araabia Ühinenud Vabariigi, mis algul oli liitriik Süüriaga. Põhiseadus annab islamile riigiusundi staatuse. Nasser ei lõhkunud islami nõutud poliitika ja religiooni ühtsust. Ta üritas araabiasotsialismi abil läbi viia uuendusi, mis tuginevad koraanile. Araabiasotsialismi aluseks on koraani kuulutus vendlusest. Almuste jagamise nõuet käsitatakse sotsiaalpoliitikana ning püha sõda on võitlus ebaõigluse ja ülekohtu vastu. Ka president Anwar Sadat tõlgendas islamit kui õigluse ja võrdõiguslikkuse religiooni. Egiptuseski on islami positsioon viimastel aastatel tugevnenud. Nähtava kuju on see saanud fanaatilise ja Sadati-vastase Muslimite Vennaskonna tegevuse elavnemises. Vennaskonnal on mõjuvõimu ka Sudaanis ja Süürias.
Iraan.
Šahh Reza Pahlevi püüdis muuta Iraani mõnekümne aastaga rikaste naftamaardlate abil juhtivaks tööstusriigiks. Kuid ta kõrvaldas liiga järsult islami ja selle juhtide mullade ja ajatollade autoriteedi, samas ei saavutanud kiire läänestumine masside poolehoidu. Riigiusundi positsioonil asuv šiiitlus on traditsiooniliselt aldis uuendustele ja revolutsioonilistele muudatustele. Sellele toetub ka ajatolla Rūḩollāh Khomeynī juhitud liikumine, mis pagendas šahhi 1978 riigist ning mis üritab sellest ajast saadik Iraani muuta islamivabariigiks.
Misti vulkaan

Misti on tegev kihtvulkaan Lõuna-Ameerikas Andides. 
Misti kõrgus on 5822 meetrit.
Vulkaani jalamil asub Arequipa linn.
Stavropol

Stavropol (vene "Ставрополь") on linn Lõuna-Venemaal, Stavropoli krai keskus.
Ajalugu.
Linn rajati 1777. aastal kindlusena Aasovi-Mozdoki kindlustatud liinil Venemaa lõunapiiri kaitseks. Stavropoli nimi on tuletatud kreeka keelest ("stauropolis" 'ristilinn'). Alates 1847 Stavropoli kubermangu keskus. 19. sajandil sai linnast tähtis kaubanduskeskus Põhja-Kaukaasias. 
Aastani 1935 oli linna ametlik nimi Stavropol-Kavkazski. Aastatel 1935–1943 kandis nime Vorošilovsk.
Rahvastik.
Elanike arv oli 2010. aasta rahvaloenduse andmetel 398 300.
2002. aasta rahvaloenduse andmetel oli Stavropoli elanikest venelasi 88,7%, armeenlasi 4,3%, ukrainlasi 1,6%, kreeklasi 0,6%, karatšaisid 0,5%, aserbaidžaanlasi 0,4% ja valgevenelasi 0,4%.
Tajo Kadajas

Tajo Kadajas (sündinud 12. mail 1953 Tallinnas) on eesti laulja ja helilooja. 
Ta on laulnud tuntuks Rein Rannapi laulu "Ühes väikses Eesti linnas" ansambliga Noor Eesti. Omaloodud lauludest on raadiotes mängitavaim "Ära tule". 
Tajo Kadajase tuntumad laulud koos oma varase ansambliga Meie on "Puust tüdruk" ja "Helgiheitja", koos ansambliga Metallist aga "Äikesehingus" ja "Unenägu". Soololauludest võib ära märkida peale laulu "Ära tule" veel "Taevaste tuul", "Sõnu vaikusest" ja "Viimane laul". Kokku on Tajo Kadajas loonud üle 200 soololaulu.
Tajo Kadajas on Eesti Autorite Ühingu (1998), Eesti Esitajate Liidu (2001) ja Eesti Fonogrammitootjate Ühingu (2005) liige.
Eesti vanad lastelaulud.
Koostöös Ülenurme Muusikakooli jazz-poplaulu osakonna juhataja Ursel Oja ja tema laulustuudio lauljatega alustas Tajo Kadajas 2007. aastal muusikaprojekti "Eesti vanad lastelaulud", et tuua kaasaegses helikeeles tänapäeva lastele välja eesti vanad lastelaulud aastatest 1868–1968 ehk lastelaulud, mida lauldi enne "Entel-tentelit". 2014. aasta lõpus ilmus selle plaadisarja viimane, 9. heliplaat:
Aegviidu valla lipp

Aegviidu valla lipp on Harju maakonnas asunud endise Eesti haldusüksuse Aegviidu valla lipp.
Lipu kirjeldus.
Aegviidu valla lipp koosneb kahest võrdse laiusega horisontaalsest laiust, valgest ülemisest ja rukkilillesinisest alumisest laiust. Ülemise, valge laiu keskosas paikneb valla vapi kujutis.
Lipu normaalsuurus on 105×165 cm ning kanga laiuse ja pikkuse suhe on 7:11.
Talis Bachmanni publikatsioonide loend

Loetelu Talis Bachmanni publikatsioonidest.
Anneli Kadakas

Anneli Kadakas (sündinud 26. septembril 1976 Pärnus) on kutseline džäss- ja rokktrummar ning hobusekasvataja.
Ta lõpetas 1994. aastal Pärnu Sütevaka Humanitaargümnaasiumi. Ta on õppinud trumme Heino Elleri nimelises Tartu Muusikakoolis ning lõpetanud Georg Otsa nimelise Tallinna Muusikakooli ja Eesti Muusikaakadeemia trummide erialal. Ta on õppinud ka Tartu Ülikooli ajalooteaduskonnas.
Anneli Kadakas on nõutud trummar erinevaid stiile viljelevates Eesti ansamblites, sh Rasta Orchestra, Rock Hotel, Dave Benton Latin Band ja L'dorado. Ta on tuntud eelkõige punkbändi Vennaskond ja uusromantilise ansambli The Flowers Of Romance liikmena.
Muusikuna on ta korduvalt üles astunud väljaspool Eestit, sealhulgas Norras, Kanadas, Ameerika Ühendriikides, Saksamaal, Venemaal, Prantsusmaal, Islandil ja Indias.
Animated Dreams

Animated Dreams oli Baltimaade suurim animafilmide festival, mis toimus igal sügisel Tallinnas. Animated Dreams alustas Pimedate Ööde Filmifestivali programmis 1999. aastal. Esimese animafilmide kava aitas koostada šveitslane Otto Alder. 
Lisaks rahvusvahelisele võistlusprogrammile ning mitmetele eriprogrammidele toimusid festivalil tudengifilmide linastused ja lasteseansid. Festivali "Grand Prix" oli alates 2014. aastast Heino Parsi NAEL. Varasem peaauhind kandis nime Wooden Wolf.
Korraldajate hulka kuulusid erinevatel aastatel Heilika Pikkov, Mari-Liis Rebane ning 2016. aastal oli festivali kunstiliseks juhiks Olga Pärn. Festivalil käisid aastate jooksul žüriis mitmeid tunnustatud rahvusvahelised animafilmitegijaid nagu Adam Benjamin Elliot, Phil Mulloy, Michaela Pavlatova, Bill Plympton, Emma de Swaef jt. 
2017. aastal PÖFFi kärgfestivalid Animated Dreams ja Sleepwalkers ühinesid animatsiooni ja lühifilmide festivaliks PÖFF Shorts.
Eesti Rohelised

Eesti Rohelised (lühend ER) oli Eesti erakond, mis tekkis 9. detsembril 1991, kui liitusid Eesti Roheline Partei ja Eesti Roheline Erakond.
Erakonna esimehed olid asutamisest kuni 16. jaanuarini 1995 Jüri Liim ja sealt edasi kuni 21. maini 1998 Jüri Martin.
Erakond osales Euroopa Roheliste Parteide Föderatsiooni töös.
Aastal 1995 erakond lõhenes: üks tiib, mille eesotsas otsas oli Jüri Liim, pooldas selgelt rahvuslikku ja parempoolset poliitikat ega pooldanud valimisliitu Eesti Rojalistliku Parteiga.
Teine tiib, mille liider oli Jüri Martin, järgis rohkem vasakpoolset rohelist suunda.
1995. aasta Riigikogu valimistel osalesid Eesti Rohelised siiski valimisliidus Neljas Jõud, mis moodustati koos Eesti Rojalistliku Parteiga, mis ei ületanud Riigikogu valimiskünnist.
21. mail 1998 kaotas erakond Eesti Rohelised registreeringu seoses 1000 liikme künnise kehtestamisega Eesti erakondadele. Ühegi erakonnaga ei liitutud, kuid paljud ER liikmed, kes soovisid poliitikas jätkata, astusid ER likvideerimise järel Keskerakonda.
Volgograd

Volgograd (vene 'Volga linn', 1925–1961 "Stalingrad") on oblastilise alluvusega linn Venemaal Volga jõe ääres, Volgogradi oblasti halduskeskus.
Volgograd on kangelaslinn.
Ajalugu.
Linn sai alguse 1589 Tsaritsõni kindluse rajamisest Venemaa lõunapiiri kaitseks. Tsaritsõni nime seostatakse Tsaritsa jõe nimega. Seda omakorda on arvatud pärinevat turgikeelsetest sõnadest "sarı su" ('kollane vesi') või "sarı sin" ('kollane saar'). Teise seletuse järgi pärineb see Kasaaride kaganaadi pealinna nimest, mis oli "Sarığşın". Rahvaetümoloogia tõttu on venekeelne nimi vormunud sõna царица ('tsaarinna') järgi.
Tsaritsõni väga kiire areng XX sajandi algul nafta- ja metsakaubanduse keskuseks, tõi kaasa hüüdnime "Vene Chicago".
Kodusõja ajal 1918–1920 toimusid linna pärast ägedad lahingud.
Aastani 1925 kandis nime "Tsaritsõn" ("Царицын") ja 1925–1961 "Stalingrad" ("Сталинград").
Teise maailmasõja ajal toimus linnas Stalingradi lahing, mille käigus linn tehti maatasa.
Rahvastik.
Volgograd oli aastatel 1989–1998 ja 2002–2003 miljonilinn, kuid negatiivse iibe tõttu langes elanike arv alla miljoni. 1. jaanuaril 2010 oli arvestuslik elanike arv 979 617. Märtsis 2010 liideti linnaga mitu linnalähedast alevit ja küla eesmärgiga säilitada miljonilinna staatus eeloleval rahvaloendusel. Selle tulemusel kasvas arvestuslik elanike arv 1,017 miljonini.Linna pindala kasvas 565 km²-lt 881,55 km²-ni. Volgograd on pindalalt Venemaa kolmas linn Moskva ja Peterburi järel.
N'Djamena

N'Djamena (prantsuse (ka "Ndjamena", "N'Djaména", "Ndjaména"); araabia نجامينا (Njāmīnā)) on Tšaadi pealinn.
Linn asub Tšaadi ja Kameruni piiri lähedal Chari jõe ääres. 
Linna elanike arv oli 2005. aastal hinnanguliselt 721 000.
Ajalugu.
Linna asutasid prantslased 1900. aastal. 1960. aastal sai see iseseisva Tšaadi pealinnaks. 
1973. aastani kandis linn nime Fort Lamy (ka "Fort-Lamy"). 
1970. aastatel sai linn kannatada kodusõjas.
13. aprillil 2006 tungisid relvastatud opositsioonijõud (Ühinenud Rinne Demokraatliku Muutuse Eest) N'Djamena eeslinnadesse, kuid valitsusarmee suutis nad tagasi lüüa. Vähemalt 350 inimest sai lahingus surma.
Linnas asub Tšaadi Rahvusmuuseum, 1972 asutatud Tšaadi Ülikool ja rahvusvaheline lennuväli. 
Üle poole elanikest on kirjaoskamatud.
Geonoomia

Geonoomia all võidakse mõista kas geoloogiat või siis dünaamilise geoloogia osa, mis tegeleb planeedile Maa mõjuvate füüsikaliste jõududega.
Termin "geonoomia" on vähetuntud ega oma kindlat ja üldiselt aktsepteeritud sisu. Seetõttu soovitatakse selle termini kasutamist vältida.
Porkuni järv

Porkuni järv on järv Lääne-Virumaal Pandivere kõrgustikul. 
Järve pindala on 44,6 hektarit. Järv koosneb neljast osast: Suurjärv (36 ha), Aiajärv (1 ha), Iiri järv ja Alumine järv (4 ha). 
Järvest saab alguse Valgejõgi. Järve keskel asuval Küngassaarel tegutseb endises mõisahoones erivajadustega laste internaatkool ja linnuse vahitornis paemuuseum. 
Järvel on ka ujuvad saared. 
Veetase on suuresti kõikuv, allikatoiteline järv on ka täiesti kuivaks jäänud (viimati 1998., 2003., 2006. ja 2015. aastal).
Säästukaart

Säästukaart on COOP püsikliendikaart. See võimaldab süsteemiga liitunud kauplustes saada hinnasoodustust ning boonuspunkte.
Säästukaart on kasutuses olnud alates 2000. aastast. Algselt oli see ETK ja Prisma Peremarketi ühine kaart, kuid Prisma loobus Säästukaardist 2009. aastal. Detsembris 2011 lisandus Säästukaardi kõrvale Säästukaart Pluss, mis toimib maksekaardina ning annab rohkem boonuspunkte.
2005. aastal oli Säästukaart Eesti populaarseim püsikliendikaart, kaardiomanike arv ületas 2005. aasta juulis 270 000 piiri. Säästukaart kehtis tollal Prisma Peremarketites, Maksimarketites, Konsumites, EDU ja A&amp;O kauplustes kogu Eestis. 2004. aastal maksis ETK ostuboonustena välja üle 63 miljoni krooni.
30. aprilliks 2007 oli neid väljastatud üle 332 000 ning kokku oli tagasi makstud üle 277 miljoni krooni (2006. aastal ligi 100 miljonit krooni).
2009. aasta algul oli Säästukaardi omanikke Eestis ligikaudu 400 000, 2008. aasta jõulude eel maksti klientidele boonustena 78,5 miljonit krooni.
2012. aastal kogusid Säästukaardi ja Säästukaart Plussi omanikud preemiaraha enam kui kolm miljonit eurot. Kasutamata jäetud boonusraha kogunes üle 71 000 euro, selle annetas ETK heategevuseks.
Reeglid.
Algselt sai boonuspunkte iga vähemalt 50-kroonise ostu pealt. Üks punkt oli võrdne ühe krooniga ja iga makstud 50 krooni andis 1,5 punkti. Näiteks 100-kroonise ostu pealt kogunes 3 punkti. Boonuspunktid maksti kasutajale tagasi kaks korda aastas - juunis ja detsembris. Väljamaksmisel võrdus 1 punkt ühe krooniga. Sarnaselt teiste sooduskaartidega on Säästukaart andnud ka teatud protsendi allahindlust ETK partnerfirmades, kelle seas on olnud nt Edelaraudtee, Nordic Jet Line, UnoX, Tallinna Optika, Salva Kindlustus ja Apotheka apteegid.
Võõras (täpsustus)

"Võõras" on mitme teose pealkiri.
Stalingrad (täpsustus)

Stalingrad oli Volgogradi (endine Tsaritsõn) linna nimeks aastatel 1925–1961.
Novosibirsk

Novosibirsk on elanike arvult Venemaa kolmas linn, Novosibirski oblasti keskus. Asub Lääne-Siberi lauskmaa kaguosas, Obi jõe kaldal. 
Kliima.
Mandrilise kliimaga linnas on talvel väga külm (jaanuaris keskmiselt −16 °C) ja suvel soe (juulis keskmiselt 20 °C). Õhutemperatuuri absoluutne maksimum on 38 °C, absoluutne miinimum oli 1915. aasta jaanuaris, kui õhutemperatuur langes kuni −51,1 °C.
Sademetehulk on keskmiselt 442 mm aastas.
Ajavöönd.
Alates 24. juulist 2016 on Novosibirskis kasutusel Krasnojarski aeg ( ehk Venemaal MSK+4).
Kuni 1958. aastani oli linn kahes eri ajavööndis. Obi parem- ja vasakkaldal oli tunniajaline kellavahe. Pärast on linn olnud nii Krasnojarski kui ka Omski ajavööndis (UTC+6).
Ajalugu.
Linn asutati 1893. aastal kohta, kus Siberi raudtee ületas Obi jõge. 
Aastatel 1895–1926 kandis asula keiser Nikolai II järgi ametlikult nime Novo-Nikolajevsk (sidekriipsu aga enamasti ei kasutatud). 1926. aastal sai linna nimeks ametlikult Novo-Sibirsk, kuid samuti on sidekriips aja jooksul kaotsi läinud.
Aastal 1903. aastal sai ta linnaõigused.
Rahvastik.
Novosibirsk on elanike arvult Venemaa kolmas linn. 2010. aasta rahvaloenduse esialgsetel andmetel elab linnas 1 473 730 inimest, mis on 4,6% võrra rohkem kui rahvastikuregistris.
Novosibirskis elab üle 80 rahvuse esindajat. Enamik on venelased (93,8%), rahvusvähemustest paistavad silma sakslased, ukrainlased, siberi tatarlased, juudid ja valgevenelased. Linnas elavad ka poolakad, korealased, soomlased, burjaadid, armeenlased, aserbaidžaanid, tadžikid ja muud.
Teadus ja haridus.
Novosibirski linnaosas Akademgorodokis asub Novosibirski Riiklik Ülikool ja kümneid teaduslikke instituute, sealhulgas Hristianovitši Teoreetilise ja Rakendusmehaanika Instituut. Kokku on linnas 47 kõrgemat õppeasutust.
Tööstus.
Linnas asub Novosibirski HEJ. Linnas on palju masinatööstuse ja metallurgiaettevõtteid.
Transport.
Linn on tähtis raudteesõlm. Novosibirski pearaudteejaam on üks suuremaid Venemaal. Linnas on kaks lennujaama: Tolmatšovo rahvusvaheline lennujaam ja Severnõi lennujaam, lisaks on olemas Jeltsovka lennuväli.
Novosibirsk oli Moskva ja Peterburi järel kolmas linn Venemaal, kus avati metroo (1985). Lisaks bussiliinidele töötab 20 trolli- ja 18 trammiliini.
Sport.
Tuntuim Novosibirskis tegutsev spordiklubi on jäähokiklubi Novosibirski HK Sibir, mis mängib KHL-is.
Välissuhted.
Konsulaadid.
Novosibirskis asub Venemaa Välisministeeriumi Esindus.
Välismaade konsulaadid Novosibirskis:
Minu onu Benjamin

"Minu onu Benjamin" ("Mon oncle Benjamin") on prantsuse film 1969. aastast. 
Režissöör oli Édouard Molinaro. 
Peaosi mängisid Jacques Brel (Benjamin) ja Claude Jade (Manette).
Filmi keskne tegelane on neljakümnendates aastates vallaline maa-arst Benjamin. Filmi tegevustik toimub ligi kaks ja poolsada aastat tagasi. Peategelast ootab truult õrn ja kaunis neiu, kes filmi lõpus tema omaks saab.
Määramatus (õigusteadus)

Määramatuse kontseptsiooni kohaselt ei ole õiguslikel küsimustel üheseid vastuseid ning seetõttu ei ole õigusreeglite kohaldamise (näiteks kohtumenetluse) tulemusi võimalik ennustada.
On väidetud, et õiguse määramatus tuleneb:
Määramatuse kontseptsioon on vastuolus Ronald Dworkini õigusekäsitlusega, mille kohaselt kõigil õiguslikel küsimustel on ühesed õiged vastused.
Amicus curiae

Amicus curiae (ladina keeles 'kohtu sõber') on hagiavaldusega sarnanev kirjalik seisukoht isikult, kes ei ole kohtuasjas (kolmanda osapoolena) osaline, kuid keda kohtuotsus mõjutab ning kel on seetõttu kohtuasjas huvi.
Mõistet kasutatakse peamiselt angloameerika ehk üldises õiguses.
Enrico Fermi

Enrico Fermi (29. september 1901 Rooma – 28. november 1954 Chicago) oli itaalia füüsik, kes on tuntud kui beetalagunemise uurija, esimese tuumareaktori looja ja kvantteooria arendajana.
Enrico Fermi sündis Roomas ja õppis aastatel 1918–1922 Pisa ülikoolis. Ta täiendas end Göttingenis ja Leidenis, kus tutvus ka Albert Einsteiniga. Ta tegi katseid aeglaste neutronitega ja avastas, et aatomituumade neutronitega pommitamisel on võimalik saada uusi radioaktiivseid isotoope.
Pärast Nobeli auhinna kättesaamist emigreerus ta perega New Yorki, sest ta naine oli juudi päritolu. Ta töötas Columbia ülikoolis ja hiljem Chicagos ning osales Manhattani projektis. 1942. aasta 2. detsembril õnnestus tal esimene juhitav aheltuumareaktsioon.
Mälestuse jäädvustamine.
Fermi järgi on nimetatud keemiline element fermium, pikkusühik fermi, Enrico Fermi auhind ja Enrico Fermi Instituut. Samuti on tema nimest tuletatud ainet moodustavate elementaarosakeste üldnimetus fermion ja Enrico Fermi tuumaelektrijaam Michiganis.
Gaius Marius

Gaius Marius ehk Marius (157 eKr – 16. jaanuar 86 eKr) oli Vana-Rooma riigimees ja sõjaväelane. Ta on tuntud põhiliselt oma armeereformi poolest, mis tõi kaasa nii kodusõjad kui ka Rooma vabariigi languse.
Marius oli edukas väejuht, kes saavutas suure populaarsuse Numiidia sõdades, ja ta valiti 107 eKr esimest korda konsuliks. Selle aja jooksul viis ta läbi armeereformi, mis muutis senise talupoegadest maakaitseväe professionaalseks palgaarmeeks. Senine varanduslike tsensuste järgi armeesse värbamine asendati vabatahtlike kutsumisega sõjaväkke, mis erinevalt eelnevast maksis nii palka kui ka andis varustuse ja peavarju. Väeteenistuse aeg pikenes aga 16 aastani, misjärel võisid veteranid saada tüki maad ning hakata põlluharijateks.
Hiljem saavutas ta võite ka kimbrite ja teutoonide üle ning valiti konsuliks koguni viiel aastal järjest (104–100 eKr).
100 eKr otsustas Marius avalikust elust tagasi tõmbuda, kuid 91 eKr naasis ta taas poliitikasse, kuna puhkes Liitlassõda. Pärast selle lõppu algas sõda Pontose kuninga Mithridates VI vastu ning Roomas puhkes vaidlus, kas väge peaks juhtima Lucius Cornelius Sulla või Marius. Konflikt päädis lühikese kodusõjaga, mille võitis Sulla. Marius pages Aafrikasse. 
Gaius Marius naasis sealt aga 87 eKr, kui Sulla oli parajasti sõjas Mithridatesega, ning valiti 86. aasta konsuliks. Kuid ta suri juba aasta algul, ehkki tema toetajad säilitasid Roomas võimu veel kuni 82 eKr, mil Sulla naasis sõjast ja kehtestas pärast teist kodusõda diktatuuri.
Kohavektor

Kohavektor ehk raadiusvektor on vektor
formula_1
mis määrab punkti "P" asukoha mõne fikseeritud punkti, enamasti koordinaatide alguspunkti, "O" suhtes.
Vladimir

Vladimir on linn Venemaal, Vladimiri oblasti keskus. Asub Kljazma jõe ääres, Moskvast 200 km idas. Vladimir oli keskaegse Moskoovia pealinn (enne Moskvat). 
Ajalugu.
Linna asutamisaastaks loetakse aastat 1108, kui Vladimirit on esmamainitud kroonikas. Vladimiri nime seostatakse Kiievi suurvürsti Vladimir Monomahhiga. 
1137. aastal asus soome-ugri rahvaste asualale Rostovi-Suzdali vürstiriiki Vladimir Monomahhi noorem poeg, Juri Dolgoruki. J. Dolgoruki poja Andrei Bogoljubski valitsemisajal sai linnast Vladimiri-Suzdali vürstiriigi pealinn. Andrei Bogoljubski keskendus eelkõige oma uue pealinna Vladimiri arengule, mille ta laskis esinduslikult välja ehitada (Vladimiri Jumalaema Uinumise peakiriku ning teisi kirikuid ja kloostreid). Linna laiendati tunduvalt ning ümber linna rajati kindlustused. Kiievi-Vene keskus Kiiev muutus aja jooksul tähtsusetuks, eriti pärast Andrei venna Mstislav Jurjevitši rüüsteretke sinna aastal 1169 Andrei käsul. Mstislavi juhitud väed vallutasid Kiievi ning linn põletati maha, kuid Andrei pöördus tagasi kirdesse. See tegi lõpu Kiievi vürstide valitsemisele. Andrei andis Kiievi osastiseks oma vennale Gleb Jurjevitšile, ise aga võttis Vladimiris endale suurvürsti tiitli. Ta viis Kiievi lähedalt Võšgorodist ära Võšgorodi Jumalaema ikooni, mis seejärel sai tuntuks kui Vladimiri Jumalaema ikoon. Vladimiri lähedale ehitati kindlustatud Bogoljubovo loss, mis oli Andrei lemmikresidents. Oma lisanime "Bogoljubski" ongi ta selle koha järgi saanud. Andrei Bogoljubski valitsemise ajal omandas Vladimiri-Suzdali vürstkond märkimisväärse võimu ning oli Vana-Vene vürstiriikide seas tugevaim. Vladimiri tähtsuse tõstmiseks taotles Andrei 1160. aastal sinna uue metropoliidi residentsi loomist, mis oleks tähendanud Vene õigeusu kiriku jaotamist kaheks metropooliaks. Konstantinoopoli patriarh aga keeldus sellest. Vastuseks keeldus Andrei Bogoljubski Kiievis vabaks jäänud ametikohale uue Kiievi ja kogu Vene metropoliidi ametisse nimetamisest.
1238. aastal vallutasid linna mongolite hordid Batu khaani juhtimisel. Pärast mongoli ikkest vabanemist ei saavutanud Vladimir oma endist tähtsust ning jäi Moskva ja Novgorodi varju. Aastal 1299 sai linnast Vene õigeusu kiriku metropoliitide residents.
Vaatamisväärsused.
Tänapäeval kuulub Vladimir "kuldse ringi" linnade hulka. Jumalaema Uinumise peakirik, Püha Dimitri katedraal ja Kuldne värav kuuluvad UNESCO maailmapärandi nimistusse.
Majandus.
Linna peamised tööstusharud on masinaehitus ja keemiatööstus.
Haldusjaotus.
Linn jaguneb 3 linnarajooniks: Lenini, Oktoobri- ja Frunze rajoon. 2006. aasta algusest liideti linnaga linnalähedased alevid Kommunar, Orgtrud, Energetik, Jurjevets ja Mostostroi. Lisaks neile kuulub linna haldusalasse üle 10 küla ja aleviku. Koos nendega oli 1. jaanuaril 2007 elanike arv 339 900.
Vladimir (täpsustus)

Vladimir on mitme isiku ja koha nimi. 
Valitsejad: 
Linnad:
Vladivostok

Vladivostok (vene "Владивосток" 'valitse ida') on linn Venemaal, Primorje krai halduskeskus, Venemaa Kaug-Ida suurim linn.
Linn asub Jaapani mere rannikul, Hiina ja Põhja-Korea piiri lähedal Kuldsarve lahe kallastel.
See on Siberi raudtee lõpp-punkt.
Kliima.
Vladivostokis on mussoonparaskliima. Kõige külmema kuu, jaanuari keskmine õhutemperatuur on −12,3 °С (külmarekord −31,4 °С (jaanuar 1931)). Kõige soojema kuu, augusti keskmine õhutemperatuur on +19,8 °С (soojarekord +33,6 °С (juuli 1939)). Aasta keskmine sademete hulk on 818 mm. Rannahooaeg kestab juulist septembrini, kõige soojem vesi on augustis: 21,5 °С (16,1–26,5 °С).
Transport.
Vladivostok on oluline transpordisõlm. Seal asuvad rahvusvaheline lennujaam ja meresadam. Vladivostokis lõpeb Siberi raudtee.
Ühissõidukiliinidest toimivad Vladivostokis bussi-, trolli- ja trammiliinid. Lisaks toimivad funikulöör ja linnalähirongid.
Haridus.
Linnas on tänapäeval 9 kõrgkooli ja 4 filiaali:
Ajalugu.
1689. aastal sõlmitud Nertšinski lepinguga läks kogu tänapäevase Primorje ala Hiinale. Alles Aiguni lepinguga 1858 läks see ala Venemaale.
1850. aastatel uurisid Vladivostoki piirkonda prantsuse, inglise ja vene meresõitjad. Nende hulgas oli sõjaväelasi, kes Krimmi sõja ajal Vene laevu otsisid, ja vaalapüüdjaid. Vladivostoki ala oli sellal asustamata.
1859 pööras Ida-Siberi kindralkuberner Nikolai Nikolajevitš Muravjov-Amurski tähelepanu Kuldsarve lahele ja nimetas selle Konstantinoopolis asuva Kuldsarve lahe järgi. Aastal 1860 rajas Muravjov-Apostol lahe kaldale Venemaa sõjaväeposti ja nimetas selle Vladivostokiks. Aastal 1871 viidi Vladivostokki Siberi sõjalaevastiku baas. Aastal 1880 sai Vladivostok linna õigused ja nimetati sõjaväekubermanguks ("военное губернаторство").
1888. aastal sai Vladivostokist Primorje oblasti keskus.
1897. aastal valmis raudtee Vladivostokist Habarovskisse.
1918. aastal okupeerisid linna Jaapani ja Briti väed. Vladivostok kuulus 1921. aasta maini Kaug-Ida Vabariiki, seejärel sai Vladivostokist Amuurimaa Vabariigi pealinn. Oktoobris-novembris 1922 evakueerusid jaapanlased Vladivostokist ja linn liideti Vene SFNV-ga. Vladivostoki vallutamist loetakse Vene kodusõja lõpuks.
1938. aastast on Vladivostok Primorje krai keskus.
1974. aastal külastas linna USA president Gerald Ford ja kohtus seal Leonid Brežneviga.
Kuni 1. jaanuarini 1992 oli Vladivostok kinnine linn.
1. jaanuari 2006 seisuga elas linnas 583 700 inimest, lisaks elas linna haldusalas olevates maa-asulates 26 500 inimest. Ümbritseva Vladivostoki linnastu elanike arv on aga pisut üle miljoni.
2012. aastal said valmis Russki saare sild ja Kuldsarve lahe sild. Sama aasta 3.–9. septembril toimus linnas Aasia ja Vaikse Ookeani Majanduskoostöö kohtumine.
Välissuhted.
Konsulaadid.
Vladivostokis asub Venemaa Välisministeeriumi esindus. 
Välisriikide konsulaadid Vladivostokis:
Sport.
Linna jalgpalliklubi Lutš-Energija mängib Venemaa esiliigas.
Odoaker

Odoaker (ka Odowaker; umbes 435 – 493) oli germaani väepealik ja Itaalia kuningas alates 476. aastast kuni surmani.
Odoaker oli viimase Lääne-Rooma keisri Romulus Augustuluse ihukaitseülem ning 476. aastal otsustas ta viimase kukutada. Odoaker ei soovinud enam valitseda varikeisri varjus, vaid saada Itaalia otseseks isandaks. Nii kuulutas ta end ametlikult Ida-Rooma keisrile Zenole alluvaks, ent tegelikult valitses ta Itaaliat üksinda. 
Aastal 480, pärast 475. aastal kukutatud ja 475–480 Dalmaatsias valitsenud Lääne-Rooma keisri Julius Nepose surma, liitis Odoaker oma kuningriigiga ka kunagise Illüüria provintsi. 
Ent hiljem läks ta Zenoga tülli ning nii saatis too Itaaliat vallutama Theoderich Suure ja idagoodid. Aastaks 493 jõudsid Theoderich ja Odoaker kokkuleppele, et jagavad võimu, kuid pidusöögil tappis Theoderich ta ilmselt isiklikult.
Sangay Ngedup

Sangay Ngedup (sündinud 1953 Punakha ringkonnas Nobgangi külas) on Bhutani põllumajandusminister. "Lyonpo." 
Sangay Ngedup oli peres teine poeg ning tal oli kaks venda ja viis õde. Neli tema õde on Bhutani kuningannad. 
Ta on lõpetanud Indias Kalimpongis kooli Dr Graham's Homes ja New Delhis St Stephen's College'i. 
1976. aastal astus ta Bhutani välisteenistusse ja käis diplomaatiakursustel Austraalias ja New Delhis. 
1977. aastal töötas ta Bhutani alalises esinduses ÜRO juures ning hiljem teise ja esimese sekretärina Bhutani kuninglikus saatkonnas New Delhis. Aastatel 1986–1989 oli Sangay Ngedup suursaadik Kuveidis. 
1989. aastal sai temast kaubandus- ja tööstusdirektor ning aprillis 1991 Plaanikomisjoni kaassekretär. 1992. aastal sai ta tervishoiu peadirektoriks. 
1998. aastast oli ta tervishoiu- ja haridusminister, 2003. aastast on ta põllumajandusminister. 9. juulist 1999 kuni 20. juulini 2000 ja 5. septembrist 2005 kuni 7. septembrini 2006 oli ta Bhutani peaminister. 
Rahvusvahelised tervishoiuorganisatsioonid on tunnustanud tema tegevust riigi tervishoiusüsteemi arendamisel. Aastatel 1996–1999 oli ta Maailma Terviseorganisatsiooni täitevkomitee esimees. 
Ta on kuulunud GAVI (Ülemaailmne Vaktsiinide ja Vaktsineerimise Liit) direktorite nõukogusse. 
Ta on palju mööda Bhutani ringi sõitnud, julgustades kaugete piirkondade meedikuid. Ta on püüdnud teha arstiabi kättesaadavaks kõigile Bhutani elanikele. See tegevus on teinud ta Bhutanis populaarseks. 
2002. aastal sooritas ta koos veel kuue inimesega tervisematka "Liigu terviseks" Trashigangist Thimphusse. See oli 560 km pikkune jalgsimatk. Ta kavandas selle ise vahendina rahakogumiseks Bhutani Tervisefondi ("Bhutan Health Trust Fund"), mille eesmärk on tasuta esmatasandi arstiabi rahastamine. 
Tunnustus.
Kuningas Jigme Singye Wangchuck andis Sangay Ngedupile 24. augustil 1987 punase "kabney" ("dasho" tiitli) ja 1. jaanuaril 1998 oranži "kabney" ("lyonpo" tiitli). 
Ta on saanud Maailma Terviseorganisatsiooni auhinna "Tubakas ja tervis" ja Sasakawa auhinna saavutuste eest Bhutani esmatasandi arstiabi parandamisel. 
Isiklikku.
Sangay Ngedup on abielus ja tal on neli last.
Loksa lipp

Loksa lipp on Harju maakonnas asuva Eesti linna Loksa lipp.
Lipp on kinnitatud 8. märtsil 1996.
Lipu kirjeldus.
Loksa linna lipp on ristkülikukujuline, mille laiuse ja pikkuse suhe on 7:10. Lipu pind on poolitatud kaheks väljaks, millest vardapoolne on punane ja sellel asetseb Loksa vapil kujutatud kollane mänd ja kaluripaadid. Lipu lehviv osa on valge-punase triibuline, vaheldumisi 5 valget ja 4 punast, võrdse laiusega triipu. Lipu normaalsuurus on 1050 × 1500 mm.
Lipu heiskamine.
Lippu kasutatakse Loksa linna pidupäevadel ja muudel tähtsündmustel. Lippu kasutatakse kõrvuti Eesti riigilipuga. Lipu heiskamise otsustab linnavalitsus.
Bhutani peaminister

Bhutani peaminister (Ministrite Nõukogu esimees) on Bhutani valitsusjuht (peaminister).
Peaministri ametikoht roteerub üheaastase ametiajaga. Ametikoht on seotud häälte arvuga, mis saadi Ministrite Nõukokku valimisel. 
Peaministri eksisteerib Bhutanis alates 1998. aastast. Varem oli valitsusjuhiks kuningas. 
Aastatel 1952–1964 kasutati välissuhetes tinglikult peaministri nimetust.
Jigme Thinley

"Lyonpo" ('minister') Jigme Yoser Thinley (sündinud 1952 Bumthangi ringkonnas) on Bhutani poliitik, mitmekordne Bhutani peaminister.
20. juulist 1998 9. juulini 1999 ja 30. augustist 2003 20. augustini 2004 oli ta Bhutani peaminister (Ministrite Nõukogu esimees). Ta oli uuesti peaminister 9. aprillist 2008 kuni 30. juulini 2013.
Aastatel 1998–2003 oli ta Bhutani välisminister.
Aastatel 2004–2008 oli ta sise- ja kultuuriminister.
Rpm (ansambel)

Rpm (ka "Revolution Per Minute") on eesti ansambel, mis moodustati aastal 2005. aasta kevadel. Ansambli muusikaline stiil kõigub "oi!", "ska" ja "streetpunk"i vahepeal.
Salvestised.
Mitteametlikult on välja antud
Kabney

Kabney on toorsiidist õlarätt, mida kannavad Bhutani mehed "gho" osana.
"Kabney" mõõtmed on tavaliselt 90 × 300 cm. Tal on narmad.
Seda kantakse pidulikel puhkudel vasakust õlast parema puusani.
Salli värv näitab kandja ühiskondlikku positsiooni.
Defenestratsioon

Defenestratsioon ehk aknast välja viskamine ehk aknast alla viskamine on ebasoovitava inimese või inimeste aknast allaheitmine. Defenestratsioon on peamiselt tuntud poliitikas vastaste kõrvaldamise võttena, kuigi ka õnnetused ja koduvägivallast tulenevad aknast välja viskamised arvatakse mõiste hulka kuuluvat. Karistuse ohvrid ei pea olema aknast välja viskamise hetkel elus, kuigi enamasti karistatakse defenestratsiooniga siiski elavaid.
Sõna "defenestratsioon" tuleneb ladina keelest ja see koosneb ladinakeelsest sõnast "de", mis tähendab välja, ja "fenestra", mis tähendab akent. Mõiste võeti kasutusele 17. sajandi alguses pärast teist Praha defenestratsiooni, kui Böömi mässulised heitsid aknast välja Saksa-Rooma keisri saadikud.
Kõige tuntumad näited defenestratsioonist pärinevad Böömimaalt. Enamik uurijatest arvab, et defenestratsiooni kasutati sümboolse hukkamismeetodina vanas testamendi kuninganna Iisebeli loo eeskujul. Selles loos üritas Baali kummardav Iisebel Iisraeli "õigest usust" ära pöörata, kuni ta aknast välja visati.
Aknast välja viskamises nähakse ka sümboolset soosingust (ehk kõrgusest) langemist ja seda rakendatakse ka ohvri alandamiseks. Kristluses nähakse defenestratsioonis võimalust ka vastupidi tõestada, et nendega on Jumala soosing, kui nad ohtliku kukkumise üle elavad. Defenestratsiooniga võrreldakse ka trepist ja rõdult alla lükkamist.
Tuntud defenestratsioonid.
Tšehhis.
Täpselt ei teata, millal Böömi kuningriigis defenestratsioon levinuks muutus, kuid karistusmeetod oli hiljemalt 14. sajandi teisest poolest piisavalt tuntud, et seda jutlustes mainida. Aknast välja heitmine ei olnud kunagi seaduses defineeritud karistus.
Sellele lisaks on mitmetel juhtudel Tšehhi ajaloos ähvardatud defenestratsiooniga, kuid seda ei teostatud. Näiteks ähvardati aknast välja heitmisega uue režiimi vastaseid Prahas riigipöörde ajal 1524. aastal. Ka 17. sajandi ususõdade ajal ähvardasid protestandid korduvalt katoliiklasi aknast alla visata.
Itaalias.
Itaalias muutus defenestratsioon tavaliseks 15. sajandil, kuid aknast välja viskamine asendus aja jooksul aknast poomisega. Medici perekond kasutas Firenzes 16. sajandi alguses akent hukkamiseks ning "aken ja poomine" oli dokumentides tuntud karistusmeetod.
Alessandro Farnese

Alessandro Farnese on olnud Farnese suguvõsast pärit mitme isiku nimi:
Vorkuta

Vorkuta (vene Воркута, komi Вӧркута, neenetsi Варкута) on linn Venemaal Komi Vabariigis, Vorkuta linnaringkonna keskus. Asub Vorkuta jõe ääres. 
Elanike arv oli 2021. aasta seisuga 56 985. Pärast Nõukogude Liidu lagunemist, mille järel kaevandused erastati, on linna elanike arv järsult vähenenud, kuna paljud elanikud on kolinud kaugemale lõunasse. Kui 1991. aastal elas linnas 117 000 inimest, siis 2002. aastal 84 917 ja 2010. aastal 70 548.
Vorkuta geograafilised koordinaadid on 67°30′N, 64°01′E.
Linna nimi tähendab neenetsi keeles 'palju karusid', 'karude elupaik', 'karukoht'.
1931 avastati Vorkuta asukohast Bolšezemelskaja tundrast kivisöelademed. Juba 1932 hakati linna lähedale rajama sunnitöölaagrite võrku (GULAG). Vange kasutati raudtee ehitusel ja söe kaevandamisel. Linn asutati laagrite lähedale 1943. Alates asutamisest kuni tänapäevani on Vorkuta peamine tegevusala söe kaevandamine.
1951. aasta alguses oli Vorkuta laagrites 73 000 inimest. 1953 toimus laagrites suur vangide ülestõus, mis veriselt maha suruti. Pärast seda suurem osa laagreid suleti, kuid väljasaatmiskohana toimis Vorkuta 1980. aastateni.
Vorkuta lähedal on sunnitööl olnud üle 5000 eestlase, sealhulgas Jaan Kross, Raimond Kaugver, Enn Sarv, Heldur Viires, Rein Sepp, Nathan Kukk ja Peeter Tarvel.
2016. aasta veebruaris Vorkutast umbes 10 km kaugusel asuvas Severnaja söekaevanduses toimunud mitmes plahvatuses hukkus 36 inimest, nende seas viis päästetöötajat.
Kliima.
Vorkuta asub 150 km põhjapolaarjoonest põhja pool ja 140 km kaugusel Põhja-Jäämerest. Sellepärast on kliima lähisarktiline.
Vorkutas on aasta keskmine õhutemperatuur –6,6 °C, juuli keskmine õhutemperatuur +11,7 °C (maksimaalne +33 °C), jaanuari keskmine õhutemperatuur –20,6 °C (minimaalne –52,4 °C).
Külmavaba periood on keskmiselt 70 päeva. Isegi suvel võib esineda öökülma. Lumikate on maas keskmiselt 8 kuud.
Maaharimine aiamaal on võimatu. Rõdudel ja kasvuhoonetes kasvatatakse kurki, spinatit ja sibulat.
Varem kasvatati piirkonnas lehmi ja sigu, tänapäeval on jäänud üksnes põhjapõdrakasvatus.
Elanike arv.
Munitsipaalringkonna "Vorkuta linn" elanike arv oli 2010. aasta rahvaloenduse andmetel 95 866 (arvestuslikult 2007. aastal 116 938). Munitsipaalringkonna pindala on 24 400 km² ning sinna kuulub peale Vorkuta linna 8 linnalist asulat ja 2 küla. Neist suurimad on Vorgašor (12 000 elanikku) ja Severnõi (9000), teised alla 2000 elaniku. 5 asulat on maha jäetud ja inimtühjad.
Tänapäeval väheneb linnaelanike arv kiiresti. See on seotud ettevõtte "Vorkutaugol" tootmise vähenemisega. Tööta jäänud inimesed sõidavad ära, jättes oma korteri maha.
Elanikest 77,7% moodustavad venelased, 9,1% ukrainlased, 2,9% tatarlased, 1,7% komid, 1,5% valgevenelased, 1,1% tšuvašid, 1% armeenlased ja 1% aserbaidžaanlased.
Dasho

Dasho on Bhutanis tiitel, mida kannavad meessoost kuningliku perekonna liikmed ja kõrged ametnikud. 
"Dasho" kannab pidulikel puhkudel punast "kabney"'d.
Ametnikele annab tiitli ja "kabney" kuningas.
Lyonpo

Lyonpo on Bhutanis tiitel, mida kannavad valitsuse liikmed (ministrid). 
"Lyonpo" kannab pidulikel puhkudel oranži "kabney"'d.
Tiitli ja "kabney" annetab kuningas.
Bhutani Tervisefond

Bhutani Tervisefond (inglise "Bhutan Health Trust Fund", lühend BHTF) on Bhutani valitsusasutus, mille eesmärk on käigus hoida tasuta esmatasandi arstiabi Bhutanis.
Fond rahastab eeskätt vaktsiinide, põhiliste ravimite, süstalde ja süstlanõelte hankimist.
Fond asutati 1997. aastal. Seda tutvustati Maailma Terviseorganisatsioonis 12. mail 1998.
Fond alustas tegevust 35 liikmega, kelle hulka kuulusid näiteks Maailma Terviseorganisatsioon, UNICEF, UNFPA ning Šveitsi ja Bhutani koostööühing Helvetas.
1998. aastal, mille Maailma Tervishoiuorganisatsioon oli kuulutanud liikumisaastaks, tegi tollane tervishoiuminister Sangay Ngedup koos kaastöötajatega 600 km pikkuse jalgsimatka "Move for Health Walk" mööda Bhutani. Sellel tutvustati fondi ja koguti raha.
Kristallomantia

Kristallomantia on ennustamine kristallide ja kristallkuuli pealt. Tuntuim selle ennustamise laad on vormivalatud ja poleeritud klaaskuuli abil. Materjale, mida selleks ennustamiseks veel kasutatakse, on väga erinevaid: alates naturaalsetest kristallidest, mis on leitud loodusest, kuni mustaks võõbatud paberi ja vett triiki täis kallatud pokaalini. Tavalisim asi, mida kristallomant oma ennustamisvahendilt näeb, on värvilised ja/või liikuvad pilved. Võimekamaks muutunud ennustaja võib näha ka erinevaid objekte ja tegevusi, mida siis sümboolika abil seletatakse lahti.
Kristallkuul on põhimõtteliselt sama mis must peegel (näiteks aken kui väljas on pime, on must peegel). Seda kasutatakse väga nõrga valgusega, ning see peegeldab infrapunast kiirgust palju rohkem kui nähtavat valgust, mille kõrgema sagedusega osa on mõningase püüdlusega silmaga nähtav (kuigi kõik inimesed seda ei näe) ning see tundub enamasti olevat kollast värvi. Usutakse, et üleloomulikud nähtused tekitavad infrapunast valgust, ning vaadeldakse igat infrapunast valgust või selle peegeldust.
Sümboolikat seletatakse lahti kas 
Kristallomantia sümbolite lahti seletamiseks võib kasutada väga edukalt oneiromantiat ja tasseograafiat käsitlevaid teoseid, kus on ära toodud valik erinevaid sümbolite tõlgendusi.
Eestis 1939 kaotatud valdade loend

Eestis 1939 kaotatud valdade loend on Eesti presidendi Konstantin Pätsi otsusega nr 88 7. oktoobrist 1938, mis astus jõusse 1. aprillil 1939, vallareformi käigus likvideeritud valdade loetelu.
Felicity Huffman

Felicity Huffman (sündinud 9. detsembril 1962 New Yorgis) on Emmy auhinna ja Kuldgloobusega tunnustatud USA filminäitleja.
Ta on eelkõige tuntud Lynette Scavo osatäitjana USA telesarjas "Meeleheitel koduperenaised" ja 2005. aasta filmist "Transamerica".
Auhinnad.
Kuldgloobus
Emmy auhinnad
Ekraaninäitlejate Gildi auhind
Ellen Pompeo

Ellen Pompeo (sündinud 10. novembril 1969 Everettis Massachusettsi osariigis) on Kuldgloobusele nomineeritud USA näitleja.
Ta on eelkõige tuntud Dr. Meredith Grey osatäitjana USA telesarjas "Grey anatoomia".
Amanda Peet

Amanda Peet (sündinud 11. jaanuaril 1972 New Yorgis) on USA filminäitleja.
Tema tuntuimateks rollideks on osatäitmised telesarjades "Jack &amp; Jill" ja "Studio 60 on the Sunset Strip" ning filmides "Üheksa jardi" (2000), "Kümme jardi" (2004) ja "2012" (2009).
Bradley Whitford

Bradley Whitford (sündinud 10. oktoobril 1959 Madisonis Wisconsinis) on Emmy auhinnaga pärjatud USA filminäitleja. 
Tema tuntuim roll on Josh Lyman aastatel 1999–2006 toodetud USA telesarjas "Presidendi meeskond". Pärast seda on ta kehastanud Danny Trippi teleseriaalis "Studio 60 on the Sunset Strip".
Aksiniit

Aksiniit on silikaatne mineraal. 
Eristatakse nelja erinevat aksiniitide hulka kuuluvat mineraali:
kõige tavalisem neist neljast on ferroaksiniit.
Aksiniidid on tavaliselt lillakaspruuni värvi. Mangaanaksiniidid on kollased või oranžid.
Aksiniiti leidub peamiselt karbonaatseis kontaktmoonde kivimeis. Mineraalis sisalduv boor on pärit graniitsest magmast, mistõttu tekib aksiniit tavaliselt lubjakivides, mida kuumutab graniitne intrusioon. Harvem leidub aksiniiti rohekildafaatsiese regionaalmoonde kivimeis.
Kriips (mineraloogia)

Kriips (inglise "streak") on pulbristatud mineraali värvus.
Kriipsu värvuse määramiseks kraabitakse mineraaliga keraamilist plaati, mille tulemusel jääb plaadile vastavale mineraalile iseloomulikku värvi kriips, sellest ka nimi. Kriipsu värvus on mõnel juhul hea diagnostiline tunnus, sest erinevalt mineraali värvusest ta reeglina ei varieeru. Kriipsu värvus erineb tihti mineraali värvusest. Näiteks hematiit on tihti hallikat värvi, kuid temaga tõmmatud kriips on alati punakaspruun.
Suure kõvadusega mineraalidel kriipsu värvus puudub, sest keraamilise plaadi kõvadusest ei piisa nende pulbristamiseks.
Kriips

Kriips ehk joon on ümbrusest millegi poolest erinev pikk ja kitsas pinna osa, kitsas triip
Polügonaalpinnas

Polügonaalpinnas on igikeltsaaladel esinev hulknurkseist jääkiiludega ümbritsetud pinnaseplokkidest koosnev reljeefimuster.
Polügonaalpinnas tekib pinnases kasvavate enam-vähem vertikaalse orientatsiooniga jääkiilude (läbimõõt keskmiselt 0,6...3 meetrit) liitumisest üksteisega. Kiilude vahele jääv pinnas moodustab hulknurkse mustri. Aktiivselt kasvavate jääkiilude korral on polügoonide servaalad kõrgemal kui keskkohad. Polügooni keskele võib sellisel juhul tekkida väike lomp või tiik. Reliktne polügonaalpinnas võib esineda ka aladel, kus igikeltsa enam ei ole. Polügoonide läbimõõt on keskmiselt 3...30 meetrit.
2006. aasta Kuldgloobuse auhinnad

2006. aasta Kuldgloobuse auhinnad on 63. Kuldgloobuse auhinnad, mis anti kätte 16. jaanuaril 2006.
Cecil B. DeMille'i nimeline elutööauhind anti Anthony Hopkinsile.
63. Kuldgloobuse auhindade kandidaadid hääletuse lõppvoorus ja võitjad.
Filmikategooria.
Parim draamafilm.
Kandidaadid lõppvoorus:
Võitja
Parim muusika- või komöödiafilm.
Kandidaadid:
Võitja
Parim lavastaja.
Kandidaadid:
Võitja
Parim draamafilmi meesnäitleja.
Kandidaadid:
Võitja
Parim muusika- või komöödiafilmi meesnäitleja.
Kandidaadid:
Võitja
Parim draamafilmi naisnäitleja.
Kandidaadid:
Võitja
Parim muusika- või komöödiafilmi naisnäitleja.
Kandidaadid:
Võitja
Parim meeskõrvalosatäitja.
Kandidaadid: 
Võitja
Parim naiskõrvalosatäitja.
Kandidaadid:
võitja
Parim käsikiri.
Kandidaadid:
Võitja
Parim muusika.
Kandidaadid:
Võitja
Parim laul.
Kandidaadid:
Võitja
Parim võõrkeelne film.
Kandidaadid:
Võitja
Televisioonikategooria.
Parim draamasari.
Kandidaadid:
Võitja
Parim muusika- või komöödiasari.
Kandidaadid:
Võitja
Parim draamasarja meesnäitleja.
Kandidaadid:
Võitja
Parim muusika- või komöödiasarja meesnäitleja.
Kandidaadid:
Võitja
Parim draamasarja naisnäitleja.
Kandidaadid:
Võitja
Parim muusika- või komöödiasarja naisnäitleja.
Kandidaadid:
Võitja
Parim lühisari või telefilm.
Kandidaadid:
Võitja
Parim lühisarja või telefilmi meesnäitleja.
Kandidaadid:
Võitja
Parim lühisarja või telefilmi naisnäitleja.
Kandidaadid:
Võitja
Parim telefilmi, tele- või lühisarja meeskõrvalosatäitja.
Kandidaadid:
Võitja
Parim telefilmi, tele- või lühisarja naiskõrvalosatäitja.
Kandidaadid:
Võitja
Bizeni tehnika

Bizeni tehnika (jaapani 備前焼 – "Bizen-yaki") on Jaapanist pärit keraamikatehnika.
Tehnikat viljeletakse endises Bizeni provintsis tänapäeva Okayama prefektuuri kaguosas.
Tehnika.
Põlevasse nõusse lisatakse soolvees leotatud taimi (põhiliselt õlgi), mis keraamikapõletusahjus suurel temperatuuri esemetes tuhastuvad ja jätavad endast savi pinnale omapärase mustri.
Ajalugu.
Kamakura perioodiga (1185–1333) kujunesid välja Jaapani varasemad keraamikakeskused (Bizen, Tamba, Echizen, Tokoname, Seto ja Shigaraki) ja algas Jaapani keraamika õitseaeg, mis kestab tänaseni.
Tähelepanu hakati pöörama esemete vormi ja pinnatekstuuri looduslähedusele. Nii loodi eeldused ka paljude uute tehnikate, sealhulgas Bizeni tehnika tekkimiseks.
Alaliigid.
Bizeni tehnikas valmistatud keraamika liigitatakse kuude rühma vastavalt põletustehnikatele ja põletusel ilmnevatele efektidele/vigadele. Nendeks on:
Dekstrometorfaan

Dekstrometorfaan (DXM) on köharavimites kasutatav aine, mida kasutatakse ka mõnuainena.
Kasutusannused.
Tavalises DXMi sisaldavas köharohuannuses on DXM-i umbes 50 mg, aga uimastina kasutatuna võib DXM-i kogus olla vahemikus 150–900 mg. Väike osa inimestest on DXM-i suhtes ülitundlikud, sel juhul võib narkootilisel otstarbel võetud annus olla eluohtlik.
Peale DXM-i võivad mitmed köharohud sisaldada ka aineid, mis on mõnikord tapvalt mürgised, kui ületada juhendis määratud annust.
Mõju.
Dekstrometorfaan mõjub kesknärvisüsteemile, tõstes köhareaktsiooni vallandumise läve. Selle läbi köhimise vajadus väheneb.
DXM-i mõjud võivad kasutamisel uimastina väikestes annustes meenutada alkoholi, opiaatide ja marihuaana segajoovet mõningate psühhedeelsete efektidega. Suuremate annuste tarvitamisel on kirjeldatud dissotsiatiivseid elamusi, sh meele ja keha eraldumist teineteisest. Suurte koguste korral on ilmnenud märkimisväärseid tajuhäireid, ajutisi psühhootilisi elamusi ning kehaväliseid kogemusi.
Kivi-Vigala Põhikool

Kivi-Vigala Põhikool on üldhariduskool Märjamaa vallas Kivi-Vigala külas.
Koolis omandab seisuga 01.09.2009 haridust 72 õpilast.
Ajalugu.
Kivi-Vigala kooli sünniajaks peetakse 1687. aastat, millest pärinevad esimesed teated kihelkonnakooli kohta Kivi-Vigalas. Koolis õppis sel ajal 15 õpilast. See kool lõpetas tegevuse 1692. aastal. 1727.–1854. aastani tegutses Vigala kihelkonnakool vaheaegadega Kivi-Vigalas, Naraveres ja Jädiveres.
Aastal 1854 asutati Sääla külla endisesse Raba kõrtsihoonesse kool. Raba koolina tuntuks saanud õppeasutus kujunes Kivi-Vigala piirkonna tähtsaimaks kooliks. 1863. aastal liideti kooliga Jädivere külas asunud Lepiku kool. 1882. aastal tehti hoones kapitaalremont, mille tulemusena saadud välimus on koolihoonel tänaseni. Raba algkooli juures töötas 20. sajandi algul ka suvekool, mis aitas õpilastel linnakoolidesse edasi minna.
Raba algkool suleti 1972. aastal, kui naabruses valmis kaasaegne Kivi-Vigala koolihoone. Uude Kivi-Vigala põhikooli (siis Vigala 8-klassilisse kooli) viidi üle Raba algkooli, Peru 8-klassilise kooli ning Päärdu algkooli õppevahendid, õpilased ja õpetajad. Esimene direktor oli Jaan Annusver ja õppealajuhataja Elvi Reiner.
2002. aastal tehti Kivi-Vigala koolihoonele kapitaalremont.
Koostöö teiste koolidega.
2000. aasta sügisel hakkas kool täiskasvanutele korraldama arvutikursusi. 2002. aasta novembrist 2003. aasta augustini toimunud Vaata Maailma Sihtasutuse algkursustel koolitati 102 inimest.
2005. aastast on kool osalenud ka Vana-Vigala Tehnika- ja Teeninduskooli eelkutseõppes (IXe klass, 02.02.2007. seisuga 19 õpilast).
Kivi-Vigala kooli sõpruskool on Muhu Põhikool.
Vana-Vigala Põhikool

Vana-Vigala Põhikool on üldhariduskool Märjamaa vallas, mis asub ajaloolises Vana-Vigala mõisas. Koostöös Vana-Vigala Tehnika- ja Teeninduskooliga pakutakse ka eelkutseõpet. Koolil on õpilaskodu. 
Kool peab oma sünniajaks aastat 1841, kui asutati Vana-Vigalas tütarlastekool (Eesti maapiirkondades esimene omataoline). 1853. aastal viidi kool Vanamõisa külla ja reorganiseeriti segakooliks (vt Peru kool).
20. detsembril 1944 asutati Vigala Algkool Vana-Vigala Jaama külasse. 
Aastast 1976 kolis algkool Vana-Vigala mõisa, kus seni oli tegutsenud kutsekool (vt Vana-Vigala Tehnika- ja Teeninduskool). 
1989 reorganiseeriti kool Vana-Vigala 9-klassiliseks kooliks ning alates 1991. aastast kannab nime Vana-Vigala Põhikool. 
I lennu lõpetajate hulgas aastal 1994 oli ka tulevane maailmameister ja olümpiavõitja Gerd Kanter. 
=Galerii=
=Välislingid=